|  |  |
| --- | --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** | |
| **Nacrt**  **Prijedloga**  **P R O G R A M A**  **mjere osiguravanja primarne zdravstvene**  **zaštite na području Grada Koprivnice** | |
| **Grad Koprivnica**  **Upravni odjel za društvene djelatnosti** | |
| **Početak savjetovanja**  **16.01.2026.** | **Završetak savjetovanja:**  **15.02.2026.** |

**RAZLOG DONOŠENJA**

|  |
| --- |
| 1. **Zakonska osnova**   Člankom 6. stavkom 2. Zakona o zdravstvenoj zaštiti („Narodne novine“ broj: 100/18, 125/19, 147/20, 119/22, 156/22, 33/23, 36/24 i 102/25) propisano je da jedinice lokalne samouprave u skladu s utvrđenim pravima i obvezama osiguravaju uvjete za zaštitu, očuvanje i poboljšanje zdravlja stanovništva, organiziraju i osiguravaju ostvarivanje zdravstvene zaštite na svom području, dok je člankom 11. stavkom 5. navedenog Zakona propisano da jedinica lokalne samouprave može osigurati sredstva za zdravstvenu zaštitu stanovnika na svom području iznad standarda utvrđenim obveznim zdravstvenim osiguranjem.  Člankom 19. stavkom 1. podstavkom 6. Zakona o lokalnoj i područnoj (regionalnoj) samoupravi („Narodne novine“ broj: 33/01, 60/01, 129/05, 109/07, 125/08, 36/09, 36/09, 150/11, 144/12, 18/13, 137/15, 123/17, 98/19 i 144/20) propisano je da općine i gradovi u svom samoupravnom djelokrugu obavljaju poslove primarne zdravstvene zaštite kao poslove lokalnog značaja kojima se neposredno ostvaruju potrebe građana.  Člankom 40. Statuta Grada Koprivnice („Glasnik Grada Koprivnice“ broj: 4/09, 1/12, 1/13, 3/13 – pročišćeni tekst, 1/18, 2/20 i 1/21) utvrđena je nadležnost Gradskog vijeća Grada Koprivnice za donošenje općih akata.  **II. Ocjena stanja i osnovna pitanja koja se uređuju pojedinim aktima**  U skladu sa sve većim problemom nedostatka doktora medicine, odnosno doktora medicine specijalista za opću/obiteljsku medicinu na području Grada Koprivnice, a da bi se navedeno stanje promijenilo, donosi se ovaj Program.  Zbog nedostatka doktora medicine, odnosno doktora medicine specijalista za opću/obiteljsku medicinu narušeno je osiguranje kontinuiteta i dostupnosti primarne zdravstvene zaštite na području Grada Koprivnice te prijeti problem nemogućnosti njenog daljnjeg osiguravanja.  Mjera propisana ovim Programom usmjerena je na zapošljavanje doktora medicine, odnosno doktora medicine specijalista za opću/obiteljsku medicinu na neodređeno, puno radno vrijeme u ordinacijama za opću/obiteljsku medicinu na području Grada Koprivnice u sastavu Doma zdravlja Koprivničko – križevačke županije s ciljem zadržavanja u radnom odnosu i osiguravanja dostupnosti i kontinuiteta primarne zdravstvene zaštite na području Grada Koprivnice.  **III. Potrebna sredstva za provedbu akta**    Sredstva za provedbu Programa planirana su u Proračunu Grada Koprivnice za 2026. godinu na aktivnosti A301609 Liječnici specijalisti.  Slijedom svega navedenog, predlaže se Gradskom vijeću Grada Koprivnice donošenje ovog Programa. |

Pozivamo predstavnike zainteresirane javnosti da najkasnije do 15.02.2026. godine dostave svoje komentare na Nacrt prijedloga Programa mjere osiguravanja primarne zdravstvene zaštite na području Grada Koprivnice u priloženom tekstu putem OBRASCA za savjetovanje na e-mail: [mateja.cok@koprivnica.hr](mailto:%20mateja.cok@koprivnica.hr)

Po završetku savjetovanja, svi pristigli doprinosi bit će javno dostupni na internetskoj stranici Grada Koprivnice te priloženi uz prijedlog akta o kojem će raspravljati Gradsko vijeće Grada Koprivnice. Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca. Zahvaljujemo na doprinosu u izradi što kvalitetnijeg Nacrta prijedloga Programa mjere osiguravanja primarne zdravstvene zaštite na području Grada Koprivnice.